
Д О К Л А Д Н А   З А П И С К А
От Шинаси Мехмед Сюлейман – Кмет на Община Кирково, област Кърджали

ОТНОСНО: Включване на община Кирково като партньор по проект 
BG5SFPR002-1.035 „Повишаване готовността за предотвратяване и 
овладяване на бедствия, пожари и извънредни ситуации“

УВАЖАЕМИ ГОСПОДА ОБЩИНСКИ СЪВЕТНИЦИ,
С писмо изходящ № 130500-31/12.01.2026 година на Регионална дирекция „Пожарна безопасност и защита на населението „ –гр. Кърджали , уведомява община Кирково за стартирал проект на Министерството на труда и социалната политика, чрез Главна дирекция „Европейски фондове, международни програми и проекти“ за отворена и отворена за кандидатстване процедура чрез директно предоставяне BG5SFPR002-1.035 „Повишаване готовността за предотвратяване и овладяване на бедствия, пожари и извънредни ситуации“ по програма „Развитие на човешките ресурси 2021-2027  година по която конкретни бенефициенти са Столична и 27 – регионални дирекции „Пожарна безопасност и защита на населението“
Допустими партньори по проекта са Общините и  Националната асоциация на доброволците в Република България.
Общините представляват публични субекти, структури на местната власт и основна административно-териториална единица, в която се осъществява местното самоуправление. Общините са създадени като териториални органи на изпълнителната власт за изпълнение на държавната политиката в интерес на териториалната общност от местно значение. Държавната политика в областта на пожарна безопасност се осъществява в сътрудничество с държавните органи, органите на местното самоуправление и други ангажирани страни, които създават условия и съдействат за реализирането на програми и проекти в тази област. При реализирането на местната политиката общините подпомагат дейността на централната изпълнителна власт в областта на пожарна безопасност при упражняването на публични правомощия и изпълняват функции преди всичко от неикономически характер. Съгласно чл. 137 от ЗМВР, органите на местното самоуправление осъществяват съвместно с държавните органи, спазването на правилата и нормите за пожарна безопасност и защита при бедствия. Законът за защитата при бедствия, вменява на кметовете на общините задължения, за: 
1. организиране и ръководене защитата при бедствия на територията на общината;
 2. организиране, координиране и провеждане на превантивни мерки за недопускането или намаляването на последиците от бедствия;
 3. създаване на организация за ранно предупреждение за бедствия; 
4. координиране и контролиране разработването и изпълнението на общинската програма за намаляване на риска от бедствия; 
5. организиране и отговаряне за обучението на общинската администрация и населението на съответната община, за начините на поведение и действие при бедствия и изпълнение на необходимите защитни мерки и др. Съгласно „Наредба за реда за създаване и организиране на дейността на доброволните формирования за предотвратяване или овладяване на бедствия, пожари и извънредни ситуации и отстраняване на последиците от тях“, доброволните формирования се създават на териториален принцип, за самостоятелни действия и/или за подпомагане на основните съставни части на Единната спасителна система (ЕСС), като изпълняват следните основни дейности по защитата на населението: 
1. спасителни операции;
 2. ограничаване и ликвидиране на пожари; 
3. операции по издирване и спасяване; 
4. извършване на неотложни аварийно-възстановителни работи; 
5. оказване на първа помощ на пострадалите при пожари, бедствия и извънредни ситуации;
 6. други операции, свързани със защитата. В съответствие със Закона за защита при бедствия в Единната спасителна система се включват структури на: министерства, общини, доброволни формирования, центрове за спешна медицинска помощ, въоръжените сили и др.
За да може община Кирково да се включи като партньор по проекта е необходимо  Общински съвет Кирково да даде съгласието за одобряване на партньорство с РДПБЗН – Кърджали , както и финансиране на част от разходите необходими за реализирането на проекта
Във връзка с всичко по горе изброено предлагам Общински съвет Кирково да вземе следното Проекто:


Р Е Ш Е Н И Е:
На основание чл.21, ал.1 т. 8 и т. 23 от ЗМСМА Общински съвет – Кирково приема следното решение:
1. Общински съвет Кирково одобрява партньорство с РДПБЗН –  гр. Кърджали по  процедура  чрез директно предоставяне BG5SFPR002-1.035 „Повишаване готовността за предотвратяване и овладяване на бедствия, пожари и извънредни ситуации“ по Програма „Развитие на човешките ресурси  2021-2027 година на Министерството на труда и социалната политика, Главна дирекция „Европейски фондове, международни програми  проекти.
2. Общински съвет Кирково, дава съгласие за осигуряване на финансови средства в размер на 16 506,00 лева или 8 439,38 евро за дофинансиране на разходи по процедура  чрез директно предоставяне BG5SFPR002-1.035 „Повишаване готовността за предотвратяване и овладяване на бедствия, пожари и извънредни ситуации“
3. Общински съвет –Кирково  допуска изпълнение на решението по точка 1 на основание на чл. 60, ал. 1 от АПК.




ВНОСИТЕЛ:
ШИНАСИ СЮЛЕЙМАН : ............................................ 
КМЕТ НА ОБЩИНА КИРКОВО







Изготвил:
Марияна Бонева
Н-к отдел „ФД“

